เจซีซีจี้รัฐเร่งสางมาบตาพุดหาข้อยุติ ใน 6 เดือน
เจซีซี จี้ รัฐเร่งแก้ปัญหามาบตาพุด หวั่นนักลงทุนญี่ปุ่นย้ายฐาน&nbsp; ระบุ 6 เดือนควรได้ข้อยุติ &nbsp;นายโยจิซึ คาตะ ประธานการประชุมร่วมกับหอการค้า ญี่ปุ่น-กรุงเทพ หรือ เจซีซี กล่าวภายหลังการหารือร่วมกับนายชาญชัย ชัยรุ่งเรือง รมว.อุตสาหกรรม ซึ่งเป็นการหารือประจำปี ระหว่างภาครัฐ และเจซีซี ว่า นักลงทุนญี่ปุ่นมีความเป็นห่วงการลงทุนในมาบตาพุด เพราะเกือบ 1 ใน 3 ของการลงทุนของญี่ปุ่นอยู่ในมาบตาพุด ดังนั้น ต้องการให้รัฐบาลไทยกำหนดหลักเกณฑ์ให้ชัดเจน และเร่งแก้ไขปัญหาให้ได้ข้อยุติภายใน 6 เดือน เพราะบรรยากาศการลงทุนในไทยยังดีอยู่
28 ม.ค. 2553

เจซีซี จี้ รัฐเร่งแก้ปัญหามาบตาพุด หวั่นนักลงทุนญี่ปุ่นย้ายฐาน  ระบุ 6 เดือนควรได้ข้อยุติ  นายโยจิซึ คาตะ ประธานการประชุมร่วมกับหอการค้า ญี่ปุ่น-กรุงเทพ หรือ เจซีซี กล่าวภายหลังการหารือร่วมกับนายชาญชัย ชัยรุ่งเรือง รมว.อุตสาหกรรม ซึ่งเป็นการหารือประจำปี ระหว่างภาครัฐ และเจซีซี ว่า นักลงทุนญี่ปุ่นมีความเป็นห่วงการลงทุนในมาบตาพุด เพราะเกือบ 1 ใน 3 ของการลงทุนของญี่ปุ่นอยู่ในมาบตาพุด ดังนั้น ต้องการให้รัฐบาลไทยกำหนดหลักเกณฑ์ให้ชัดเจน และเร่งแก้ไขปัญหาให้ได้ข้อยุติภายใน 6 เดือน เพราะบรรยากาศการลงทุนในไทยยังดีอยู่
อย่างไรก็ตาม หากการแก้ไขปัญหาล่าช้าออกไปอีกอาจส่งผลให้นักลงทุนญี่ปุ่นต้องกลับมาทบทวนอีกครั้ง ว่าจะลงทุนในไทยต่อไปหรือย้ายฐานการลงทุนไปยังประเทศอื่นหรือไม่ แต่ในขณะนี้นักลงทุนญี่ปุ่นยังยืนยันที่จะลงทุนในไทย เพราะเห็นว่าสถานการณ์ยังอยู่ในภาวะปกติ
ด้านนายชาญชัย กล่าวว่า ได้ชี้แจงและทำความเข้าใจให้หอการค้าญี่ปุ่นเข้าใจแนวทางแก้ไขปัญหาของรัฐบาลไทยแล้ว ซึ่งขณะนี้มีการดำเนินการใน 4 รูปแบบ คือการเร่งออกระเบียบสำนักนายกรัฐมนตรี การตั้งคณะกรรมการ 4 ฝ่าย เพื่อหาข้อยุติ การตั้งคณะกรรมการกลางเพื่อแก้ไขปัญหามาบตาพุด ตามมาตรา 67 วรรค 2 ของรัฐธรรมนูญ และการเร่งออกเป็นพระราชบัญญัติ ให้ทันเข้าสู่การพิจารณาของสำาผู้แทนราษฎร ซึ่งทางหอการค้าญี่ปุ่นก็มีความเชื่อมั่นมากขึ้น